SET ภาคบ่ายคาดแกว่งขึ้นแดนบวก
SET ช่วงเช้าแกว่งไซด์เวย์ โดยมีปัจจัยที่สำคัญคือการประกาศตัวเลข GDP ที่ 3% เป็นไปตามที่คาด ขณะที่ช่วงบ่ายคาดว่าจะแกว่งตัวขึ้นได้ แนวรับ 1,502-1,497 จุด ส่วนแนวต้าน 1,514-1,519 จุด
18 พ.ค. 2558

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึงตลาดหุ้นไทยเช้านี้ (18 พ.ค.) แกว่งไซด์เวย์ ขณะที่ตลาดภูมิภาคแกว่งตัวในแดนบวกราว 0.1-0.5% เคลื่อนไหวได้ดีกว่าบ้านเรา รับ Sentiment เชิงบวกจากต่างประเทศที่มองว่าธนาคารกลางสหรัฐ (FED) ที่ไม่รีบขึ้นดอกเบี้ยหลังจากตัวเลขเศรษฐกิจหลายตัวออกมาไม่ดี
สำหรับปัจจัยในประเทศวันนี้มีการประกาศตัวเลข GDP งวดไตรมาส 1/58 ออกมาเติบโต 3% ถือว่าเป็นไปตามคาด ซึ่งตลาดได้ตอบรับไปแล้ว อย่างไรก็ตาม เชื่อว่าคงค่อยๆ ฟื้นตัวขึ้นจากแรงหนุนเม็ดเงินทริกเกอร์ฟันด์ที่คาดว่าจะเข้ามาในสัปดาห์นี้ประมาณ 1.5 พันล้านบาท และในสัปดาห์หน้าจะมีเข้าเพิ่มเติมอีก
แนวโน้มการลงทุนบ่ายนี้ คาดว่าตลาดหุ้นไทยมีลุ้นแกว่งตัวขึ้นได้ พร้อมให้แนวรับ 1,502-1,497 จุด ส่วนแนวต้าน 1,514-1,519 จุด